CELEX: 62010TN0301
Language: et
Date: 2010-07-14 00:00:00
Title: Kohtuasi T-301/10: 14. juulil 2010 esitatud hagi — In ‘t Veld versus komisjon

25.9.2010   
            
            
               ET
            
            
               Euroopa Liidu Teataja
            
            
               C 260/18
            
         14. juulil 2010 esitatud hagi — In ‘t Veld versus komisjon
   (Kohtuasi T-301/10)
   ()
   2010/C 260/25
   Kohtumenetluse keel: inglise
   
      Pooled
   
   
      Hageja: Sophie in ‘t Veld (Brüssel, Belgia) (esindajad: advokaadid O. Brouwer ja J. Blockx)
   
      Kostja: Euroopa Komisjon
   
      Hageja nõuded
   
   
               —
            
            
               Tühistada komisjoni 4. mai 2010. aasta otsus SG. E. 3/HP/psi-Ares (2010) 234950, millega keelduti rahuldamast hageja poolt esitatud dokumentidele täieliku juurdepääsu kordustaotlust;
            
         
               —
            
            
               mõista kohtukulud, sealhulgas menetlusse astujate kohtukulud välja kostjalt.
            
         
      Väited ja peamised argumendid
   
   Käesoleva hagiga palub hageja ELTL artikli 263 alusel tühistada komisjoni 4. mai 2010. aasta otsuse keelduda talle andmast täielikku juurdepääsu dokumentidele, mis puudutavad uue võltsimisvastase kaubanduslepinguga (Anti-Counterfeiting Trade Agreement (ACTA)) seoses peetavaid läbirääkimisi, mida hageja taotles määruse (EÜ) nr 1049/2001 (1) alusel.
   Oma nõude põhjenduseks esitab hageja järgmised väited:
   
                
            
            
               Esiteks rikub komisjoni otsus määruse nr 1049/2001 artikli 8 lõiget 3, kuna komisjon keeldub sellega lubamast ligipääsu mitmetele dokumentidele, millele hageja on ligipääsu taotlenud, selgitamata, miks neile dokumentidele ligipääsu ei lubata.
            
         
                
            
            
               Teiseks põhineb kõnealune otsus määruse nr 1049/2001 artikli 4 lõike 4 vääral tõlgendusel, kuna komisjon ei käsitanud artikli 4 lõiget 4 kolmandate isikutega konsulteerimist puudutava menetlusnormina, vaid kohaldas seda erandina dokumentidele ligipääsu lubamise kohustusest.
            
         
                
            
            
               Kolmandaks kohaldas komisjoni otsus õiguslikult ja faktiliselt vääralt määruse nr 1049/2001 artikli 4 lõike 1 punkti a kolmandat alapunkti, kuna:
               
                           —
                        
                        
                           esiteks ei hõlma Euroopa Liidu rahvusvaheliste suhetega seotud avalikku huvi käsitleva erand põhimõtteliselt komisjoni poolt antud üldisi põhjendusi;
                        
                     
                           —
                        
                        
                           teiseks sisaldab vaidlustatud otsus eraldi dokumentide hindamisel tehtud ilmselgeid vigu.
                        
                     
         
                
            
            
               Lisaks väidab hageja, et juhul kui Euroopa Kohus leiab, et osa nende dokumentide, millele hageja juurdepääsu taotleb, sisust on kaitstud määruse nr 1049/2001 artikli 4 lõike 1 punkti a kolmanda alapunktiga, siis leiab hageja, et komisjon kohaldas vääralt artikli 4 lõiget 6 ja rikkus proportsionaalsuse põhimõtet, kuna jättis kaalumata, kas on asjakohane anda osaline juurdepääs ja piirata juurdepääsust keeldumist sellistele dokumentide osade suhtes, mis on asjakohased ja tingimata vajalikud.
            
         
                
            
            
               Lõpuks väidab hageja, et komisjon ei täitnud oma kohustust põhjendada vaidlusaluse otsuse vastuvõtmist, rikkudes seega ELTL artiklit 296.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).